CELEX: 32020R1546
Language: bg
Date: 2020-10-23 00:00:00
Title: Регламент за изпълнение (ЕС) 2020/1546 на Комисията от 23 октомври 2020 година за установяване на структурата и подробните правила за описанието на използваните източници и методи за изготвянето на агрегатите на брутния национален доход и на техните компоненти в съответствие с Европейската система от сметки (ЕСС 2010) (текст от значение за ЕИП)

26.10.2020   
               
               
                  BG
               
               
                  Официален вестник на Европейския съюз
               
               
                  L 354/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1546 НА КОМИСИЯТА
         от 23 октомври 2020 година
         за установяване на структурата и подробните правила за описанието на използваните източници и методи за изготвянето на агрегатите на брутния национален доход и на техните компоненти в съответствие с Европейската система от сметки (ЕСС 2010)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2019/516 на Европейския парламент и на Съвета от 19 март 2019 г. относно хармонизирането на брутния национален доход по пазарни цени и за отмяна на Директива 89/130/ЕИО, Евратом на Съвета и Регламент (ЕO, Евратом) № 1287/2003 на Съвета (1), и по-специално член 3, параграф 2 от него,
         като има предвид, че:
         
                     (1)
                  
                  
                     По силата на член 3, параграф 1 от Регламент (ЕС) 2019/516 държавите членки трябва да предоставят на Комисията (Евростат) описание на източниците и методите, които ще използват за изготвянето на агрегатите на брутния национален доход (БНД) по пазарни цени и на компонентите на тези агрегати.
                  
               
                     (2)
                  
                  
                     От възлово значение е агрегатите на БНД и техните компоненти да са съпоставими между държавите членки, а описанието на използваните за изготвянето им източници и методи — да е съобразено със съответните определения и счетоводни правила на ЕСС 2010 (2).
                  
               
                     (3)
                  
                  
                     От възлово значение е държавите членки да документират и редовно да актуализират описаните източници и методи, използвани за изготвянето на агрегатите на БНД и на техните компоненти.
                  
               
                     (4)
                  
                  
                     С цел да се улеснят съпоставителните анализи, описанията за БНД следва да са подчинени на обща структура, състояща се от предварително определен брой глави и таблици за процеса, с числени оценки за референтната година.
                  
               
                     (5)
                  
                  
                     С цел да се проверят източниците, използването им и методите за изготвяне на агрегатите на БНД и на техните компоненти, държавите членки следва по договорен график да предоставят на Комисията (Евростат) най-актуалната версия на описанията за БНД.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Комитета на Европейската статистическа система,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Структура на описанието
            
               1.   Държавите членки описват източниците и методите, използвани за изготвянето на агрегатите на БНД и на техните компоненти (описание за БНД). Описанието за БНД се състои от 10 глави и от таблиците за процеса при БНД.
            
            
               2.   Главите са, както следва:
               
                           —
                        
                        
                           Глава 1: Обзор на системата от сметки
                        
                     
                           —
                        
                        
                           Глава 2: Политика на ревизиране и график на ревизиране и оформяне в окончателен вид на оценките. Основни ревизии след последната версия на описанието за БНД.
                        
                     
                           —
                        
                        
                           Глава 3: Производствен метод
                        
                     
                           —
                        
                        
                           Глава 4: Метод на доходите
                        
                     
                           —
                        
                        
                           Глава 5: Метод на разходите
                        
                     
                           —
                        
                        
                           Глава 6: Процедура за балансиране или интегриране и за валидиране на оценките
                        
                     
                           —
                        
                        
                           Глава 7: Обзор на дооценките за изчерпателност
                        
                     
                           —
                        
                        
                           Глава 8: Преход от брутен вътрешен продукт (БВП) към БНД
                        
                     
                           —
                        
                        
                           Глава 9: Използвани основни класификации
                        
                     
                           —
                        
                        
                           Глава 10: Използвани основни източници на данни
                        
                     
            
               3.   Таблиците за процеса при БНД съдържат:
               
                           а)
                        
                        
                           количествена информация за оценките при всеки последователен етап на процеса на съставяне на БНД — за отделните видове използвани източници и за направените корекции;
                        
                     
                           б)
                        
                        
                           количествена информация за относителния размер на отделните видове използвани източници и на направените корекции при този процес на съставяне;
                        
                     
                           в)
                        
                        
                           позовавания на съответните глави от описанието за БНД.
                        
                     
         
         
            Член 2
            Подробни правила
            Държавите членки предприемат необходимото, така че:
            
                        а)
                     
                     
                        при представянето на посочените в описанието за БНД източници и методи за оценка на БНД, термините и определенията да съответстват на тези в ЕСС 2010;
                     
                  
                        б)
                     
                     
                        представянето на източниците и методите в описанието за БНД, използвани за оценката на БНД, да е изчерпателно и ясно, да отразява процедурите към момента на изготвяне на описанието за БНД и да осведомява за това какви концептуални дооценки, дооценки за изчерпателност и балансиране и процедури за валидиране се прилагат за превръщането на данните от статистически и административни източници в оценки на националните сметки;
                     
                  
                        в)
                     
                     
                        за отделните етапи на процеса по съставяне на БНД при горепосоченото представяне да се предоставят цифрови данни, които съответстват на данните в таблиците за процеса;
                     
                  
                        г)
                     
                     
                        цифровите данни да са за скорошна година, за която има окончателни оценки (референтна година);
                     
                  
                        д)
                     
                     
                        източниците и методите, използвани за изготвянето на агрегатите на БНД и на техните компоненти, да се прилагат при съставянето и през годините след референтната година.
                     
                  
         
            Член 3
            График за актуализиране и предаване
            
               1.   Държавите членки предават на Комисията (Евростат) описанието за БНД до 31 декември 2021 г.
            
            
               2.   Последващите актуализации на описанието за БНД се извършват и предават на Комисията (Евростат) в срок от 12 месеца след всяка съществена промяна на източниците или методите за съставяне на БНД. При всички случаи описанието за БНД се актуализира най-малко веднъж на всеки 5 години.
            
            
               3.   Държавите членки предават описанието за БНД по електронен път до единната входна точка за подаване на данни на Комисията (Евростат).
            
         
         
            Член 4
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Настоящият регламент е задължителен в своята цялост и се прилага пряко във всички държави членки.
         
         
            Съставено в Брюксел на 23 октомври 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 91, 29.3.2019 г., стр. 19.
         
            (2)  Регламент (ЕС) № 549/2013 на Европейския парламент и на Съвета от 21 май 2013 г. относно Европейската система от национални и регионални сметки в Европейския съюз (ОВ L 174, 26.6.2013 г., стр. 1).